**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 16/03/2023**

 **Αριθμ. Πρωτ.: 5166**

**ΑΠΟΣΠΑΣΜΑ**

# Από το πρακτικό της αριθμ. 8ης /2023ΤΑΚΤΙΚΗΣ με ΤΗΛΕΔΙΑΣΚΕΨΗ της Οικονομικής Επιτροπής Δήμου Λεβαδέων

**Αριθμός απόφασης : 40**

**Μετάθεση της καταληκτικής ημερομηνίας υποβολής προσφορών του Ηλεκτρονικού Διαγωνισμού Δημόσιας Σύμβασης με Α/Α ΕΣΗΔΗΣ 196180 του έργου «Ασφαλτόστρωση τμήματος δημοτικής οδού Παναγία Καλαμιώτισσα – Αγία Άννα»**

Στη Λιβαδειά σήμερα 15η Μαρτίου 2023 ημέρα Τετάρτη και ώρα 11.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 4700/10-03-2023 έγγραφη πρόσκληση του Προέδρου της & Δημάρχου Λεβαδέων η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα έξι (6), ήτοι:

 **ΠΑΡΟΝΤΕΣ ΑΠΟΝΤΕΣ**

 1.Ταγκαλεγκας Ιωάννης 1. Πούλος Ευάγγελος

2. Αποστόλου Ιωάννης (αν/κό μέλος κ. Μητά Αλέξανδρου) 2. Καραμάνης Δημήτριος

3. Καλογρηάς Αθανάσιος 3. Μπράλιος Νικόλαος

4.Σαγιάννης Μιχαήλ Αν και είχαν νόμιμα προσκληθεί

5.Μερτζάνης Κωσταντίνος

6. Καπλάνης Κωνσταντίνος

 Ο Πρόεδρος της Οικονομικής Επιτροπής κήρυξε την έναρξη της συνεδρίασης.

Ενημέρωσε το σώμα ότι υποβλήθηκε η υπ΄αριθμ. πρωτ. 5079/15-03-2023 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων με θέμα : ΄΄*Μετάθεση της καταληκτικής ημερομηνίας υποβολής προσφορών του Ηλεκτρονικού Διαγωνισμού Δημόσιας Σύμβασης με Α/Α ΕΣΗΔΗΣ 196180 του έργου «Ασφαλτόστρωση τμήματος δημοτικής οδού Παναγία Καλαμιώτισσα – Αγία Άννα»*’’ για συζήτηση του θέματος εκτός ημερήσιας διάταξης ως κατεπείγον .

 Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

 *Κατόπιν ο Πρόεδρος έθεσε υπόψη των μελών το υπ΄αριθμ. πρωτ. 5079/15-03-2023 έγγραφο της Δ/νσης Τεχνικών Υπηρεσιών του Δήμου Λεβαδέων με το οποίο εισηγούνται ως κατωτέρω:*

*Με την υπ΄ αριθμό 26/14-02-2023 απόφαση της Οικονομικής Επιτροπής του Δήμου Λεβαδέων εγκρίθηκε η διενέργεια ανοικτού ηλεκτρονικού διαγωνισμού και καθορίσθηκαν οι όροι διακήρυξης του έργου με τίτλο «Ασφαλτόστρωση τμήματος δημοτικής οδού Παναγία Καλαμιώτισσα – Αγία Άννα»* ***.***

 *Η εν λόγω διακήρυξη αναρτήθηκε στο ΚΗΜΔΗΣ με κωδικό 23PROC012169923 2023-02-21 και η περίληψη διακήρυξης αναρτήθηκε στο ΔΙΑΥΓΕΙΑ με κωδικό ΑΔΑ: Ψ0Ξ0ΩΛΗ-65Κ και δημοσιεύθηκε στις εφημερίδες Διάβημα, Νέα της Βοιωτίας και Βοιωτικά Νέα.*

*Σύμφωνα με την διακήρυξη (26/2023 απόφαση της Οικονομικής Επιτροπής του Δήμου Λεβαδέων) του έργου «Ασφαλτόστρωση τμήματος δημοτικής οδού Παναγία Καλαμιώτισσα – Αγία Άννα» ορίσθηκε ως ημερομηνία υποβολής των προσφορών στο ΕΣΗΔΗΣ η 20-03-2023 ημέρα Δευτέρα και ώρα 10.00΄π.μ.*

*Με το υπ΄ αριθμό Δ11/81469/14.03.2023 έγγραφο του Υπουργείου Υποδομών και Μεταφορών – Τμήμα Διαγωνισμών ‘Εργων, Μελετών και Τεχνικών Υπηρεσιών με θέμα «Ενημέρωση για τη λειτουργία του υποστστήματος ΕΣΗΔΗΣ Δημόσια Έργα» το υποσύστημα Δημόσια Έργα θα τεθεί εκτός λειτουργίας προκειμένου να εκτελεσθούν εργασίες αναβάθμισης από την Τρίτη 14/03/2023 και ώρα 18:00 έως και Πέμπτη 23/03/2023 και ώρα 18:00.*

*Λόγω της διακοπής της παροχής των υπηρεσιών του εν λόγω υποσυστήματος κατά το ανωτέρω αναφερόμενο χρονικό διάστημα, δεν θα είναι δυνατή η δημιουργία διαγωνισμών, η υποβολή προσφορών κλπ.*

*Για λόγους ίσης μεταχείρισης και άρσης αποκλεισμών και αμφισβητήσεων στο πλαίσιο υποβολής προσφορών, προδικαστικών προσφυγών κλπ. συνιστάται στις Αναθέτουσες αρχές/Αναθέτοντες φορείς λαμβάνοντας υπόψη το υπ΄ αριθμό Δ11/81469/14.03.2023 έγγραφο του Υπουργείου Υποδομών και Μεταφορών – Τμήμα Διαγωνισμών ΄Εργων, Μελετών και Τεχνικών Υπηρεσιών και την αρ. πρωτ. 166278/2021 ΚΥΑ (ΦΕΚ 2813 Β΄/30-06-2021) να ρυθμίσουν τα της συνέχειας των διαγωνισμών κατά το ανωτέρω χρονικό διάστημα*

*Προτείνεται στα μέλη της Οικονομικής Επιτροπής να αποφασίσουν για:*

* *Την μετάθεση της καταληκτικής ημερομηνίας υποβολής προσφορών του Ηλεκτρονικού Διαγωνισμού Δημόσιας Σύμβασης με Α/Α ΕΣΗΔΗΣ 196180 του έργου «Ασφαλτόστρωση τμήματος δημοτικής οδού Παναγία Καλαμιώτισσα – Αγία Άννα».*

* *Να ορίσουν νέα ημερομηνία και ώρα υποβολής των προσφορών (27-03-2023)*

* *Να ορίσουν νέα ημερομηνία και ώρα ηλεκτρονικής αποσφράγισης των προσφορών (31-03-2023)*

 **Η Οικονομική Επιτροπή λαμβάνοντας υπόψη:**

Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

 -Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Το υπ΄ αριθμό Δ11/81469/14.03.2023 έγγραφο του Υπουργείου Υποδομών και Μεταφορών – Τμήμα Διαγωνισμών ‘Εργων, Μελετών και Τεχνικών Υπηρεσιών

- Το με αρ. πρωτ. 5079/15-03-2023 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

.

 **ΑΠΟΦΑΣΙΖΕΙ ΟΜΟΦΩΝΑ**

Α)Την μετάθεση της καταληκτικής ημερομηνίας υποβολής προσφορών του Ηλεκτρονικού Διαγωνισμού Δημόσιας Σύμβασης με Α/Α ΕΣΗΔΗΣ 196180 του έργου «Ασφαλτόστρωση τμήματος δημοτικής οδού Παναγία Καλαμιώτισσα – Αγία Άννα».

Β)Ορίζει νέα ημερομηνία και ώρα υποβολής των προσφορών την 27-03-2023 , ημέρα Δευτέρα και ώρα 10 π.μ.

Γ)Ορίζει νέα ημερομηνία και ώρα ηλεκτρονικής αποσφράγισης των προσφορών την 31-03-2023, ημέρα Παρασκευή και ώρα 11 π.μ.

**Η παρούσα απόφαση πήρε αριθμό 40/2023.**

ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Αποστόλου Ιωάννης

2 Kαλογρηάς Αθανάσιος

3.Σαγιάννης Μιχαήλ

4 Μερτζάνης Κωσταντίνος

5.Καπλάνης Κωνσταντίνος ΠΙΣΤΟ ΑΠΟΣΠΑΣΜΑ

 Λιβαδειά 16 -03-2023

 Ο ΠΡΟΕΔΡΟΣ

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ